BSC-LT/ACAData huggingface dataset:
[ca] En aquest treball estudiem les propietats d'aproximació i de suavitat de les derivades de Liouville-Weyl generalitzades. Els tres problemes que tractem són els següents: Primer, obtenim fites superiors i inferiors per a les normes i millors aproximacions de les derivades de Liouville-Weyl en termes de les funcions en sí mateixes. Per a l'estudi de les derivades de Liouville-Weyl, utilitzem el concepte de monotonia general. En segon lloc, estudiem un problema similar per als mòduls de suavitat d'ordre fraccional. Més específicament, provem noves desigualtats per als mòduls de suavitat de les derivades de Liouville-Weyl generalitzades en termes de les funcions en sí mateixes. Ambdós problemes poden ser dividits naturalment en dos casos: estimacions Lp-Lp i Lp-Lq. En tercer lloc, obtenim noves desigualtats per a les millors aproximacions per angle en diverses variables.

[en] This work is devoted to the study of approximation and smoothness properties of the generalized Liouville-Weyl derivatives. The main three problems we address are the following. First, we obtain new upper and lower estimates of norms and best approximations of the generalized Liouville-Weyl derivatives in terms of the best approximations of functions themselves. To deal with Liouville-Weyl derivatives, we make use of the concept of general monotonicity. Second, we study a similar problem for moduli of smoothness of fractional order. More specifically, we prove new inequalities for moduli of smoothness of the generalized Liouville-Weyl derivatives via moduli of smoothness of functions themselves. Both problems can be naturally divided into two cases: Lp-Lp and Lp-Lq estimates. Third, we obtain new inequalities for best approximations by angle in the multivariate case.
[ca] L'Animació Teatral és un punt de trobada interdisciplinar que aplega cultura, educació i art en una barreja de tal manera que es fa difícil distingir cadascuna d'aquestes dimensions en les seves pràctiques concretes. Ens trobem així amb una mirada complexa que es dirigeix a un objecte també complex. El que es pretén en aquest treball és transitar entre aquestes complexitats tot elaborant, més que un receptari de solucions a possibles actuacions o problemes, una guia de reflexió que proporcioni recursos per emprendre, d'una forma enriquidora i des d'una perspectiva de millora constant, el desenvolupament d'activitats i projectes d'Animació Teatral. Per aconseguir aquests objectius s'ha estructurat l'anàlisi en dues parts. En la primera es reflexiona sobre les formes i els sentits que ha assolit i desenvolupat l'avaluació al llarg d'aquest segle. Del que es tracta és de plantejar un marc conceptual actualitzat pels processos d'avaluació a implementar en els projectes d'Animació Teatral. En la segona part, s'especifica aquest marc conceptual en la pràctica concreta dels projectes esmentats.

[en] Theater is an interdisciplinary meeting point in which culture, education and art get together in a such a way that it is difficult to distinguish each one of them and their practice. We are faced to a complex approach aimed at an also complex target. The objective of this paper is to transit among these complexities and to elaborate not only a solution book to possible situations or problems but a reflection guide that offers the necessary resources to deal with theater activity and project development in an enriching and ever improving way. To reach these goals, the analysis has been structured in two different parts. In the first one, forms and senses developed by evaluation throughout the past century are analyzed. Its objective is to propose a conceptual and modernized framework for all evaluation processes to be implemented in theater projects. In the second part, the conceptual framework is specified within the practice of these projects
[ca] En l'era contemporània, marcada pels sentiments d'inseguretat, angoixa i por, els mitjans de comunicació semblen exercir un rol essencial en la generació d'imaginaris col·lectius. El present treball pretén analitzar el paper que ocupa la por en la configuració i les dinàmiques de les societats occidentals post-modernes, vinculant-ho a la sobreabundància d'imatges i la supremacia dels mitjans de comunicació.

[en] In the contemporary era, marked by feelings of insecurity, anguish and fear, the media seem to play an essential role in the generation of collective imaginaries. This paper aims to analyse the role of fear in the configuration and dynamics of post-modern western societies, linking it to the overabundance of images and the supremacy of the media.
[ca] L'AFE permet centrar l'estudi de la llengua i la pràctica lingüística en determinats camps de coneixement. En aquest sentit, l'AFE aplicat a la branca del feminisme i rols de gènere en la societat permet, a aquells interessats en la materia, assolir un major grau de coneixement del tema. Considerant l'anterior, aquest TFG pretén descriure els antecedents teòrics i terminològics que envolten aquesta àrea d'estudi, amb l'objectiu final de posar en pràctica aquests coneixements en un aula d'anglès L2. A més, s'analitzarà Pride and Prejudice, de Jane Austen, per proporcionar eines metodològiques que facin els conceptes més comprensibles i significatius.

[en] ESP allows people to focus their study of language and language practice on certain fields of knowledge. Accordingly, ESP applied to the branch of feminism and gender roles in society allows those interested in the field to attain a higher degree of knowledge towards this matter. In this sense, this TFG aims to describe the theoretical background and terminology that surrounds this area of study, with the ultimate goal being to implement such knowledge in an English L2 classroom. Furthermore, Jane Austen's Pride and Prejudice, will be analysed to provide methodological tools that make the concepts more understandable and meaningful.
[ca] Els jocs en línia són una molèstia pels esforços de preservació de jocs. L'ús de protocols de capa d'aplicació propietaris, combinat amb la seva naturalesa en constant evolució, els fa notòriament difícils d'analitzar. Com a resultat, aquests jocs sovint no es poden salvaguardar en una capacitat jugable després del final de la seva vida, cosa que pot significar la seva mort a mesura que la lògica i els actius del costat del servidor deixen de ser disponibles. L'objectiu del projecte és mostrar maneres d'abordar aquest problema agafant un joc existent i creant una implementació del servidor que podria substituir el servidor de jocs original.

[en] Online games are a thorn in game preservationist's side. The use of proprietary application layer protocols combined with their ever-evolving nature makes them notoriously hard to pin down. As a result, these games often fail to be saved in a playable capacity after their end-of-life, which can spell their death as server-side logic and assets become unavailable. The goal of the project is to show ways to tackle this problem by taking an existing game and creating a server-side implementation that could replace the original game server.
[ca] L'objectiu d'aquest treball de fi de màster és avaluar una eina especialment dissenyada per aquest estudi però que es pot emprar en nombrosos contextos educatius: el diari d'aula col·laboratiu. El diari d'aula col·laboratiu és un espai compartit per professors i alumnes on s'anota informació rellevant al final de cada classe a través de la plataforma Google Jamboard. En la unitat didàctica en què es basa aquest treball, el diari era cabdal per dur a terme la tasca final, tant en termes de contingut com de llengua. Aquesta eina s'ha analitzat des de la perspectiva dels alumnes i s'ha avaluat tenint en compte l'ús que en van fer els alumnes, l'opinió que en tenien i si aquesta eina els feia reflexionar sobre els suports a l'aprenentatge, la col·laboració o l'autonomia de l'alumne. Amb aquesta finalitat, es van recollir dades de dos grups d'alumnes d'anglès en un institut públic de Catalunya. Els resultats d'aquest estudi coincideixen amb estudis previs que assenyalen els efectes positius del suport i aprenentatge entre iguals.

[en] This dissertation aims at testing the use of a tool which was specially designed for this study but that can be used in a wide range of learning contexts: the collaborative class diary. The collaborative class diary is a space for learners and teachers to write down important information and new ideas at the end of each lesson using Google Jamboard. In the teaching unit presented in this dissertation, the collective class diary was relevant since it provided students with all the language and content needed to complete the final task. This tool has been analysed from the students' perspective by assessing its use, the students' opinion on the tool and the students' awareness of three relevant features: scaffolding, collaboration and learner autonomy. To do so, data has been gathered from two groups of EFL learners in a Catalan public high school. This work is consistent with previous studies that also determine a positive effect of peer-peer scaffolding.
[ca] Aquesta tesi buscarà, mitjançant una investigació històrica dels textos clàssics "Hagakure" i "Bushidō" sobre la conducta i ètica del bushido, realitzar una anàlisi conceptual de la moral del bushi per, a continuació, desenvolupar un estudi de la influència que aquesta imatge popular ha tingut sobre les posteriors produccions culturals després de la Segona Guerra Mundial fins a l'actualitat en diferents mitjans com poden ser novel·les, pel·lícules, sèries, còmics o videojocs. Es faran diversos estudis de casos provinents de diferents mitjans culturals per localitzar aquestes influències en produccions. Finalment, es pretendrà esbrinar si la imatge contemporània del samurai es correspon amb la imatge històrica verídica i, si no és així, quins han estat els seus orígens.

[en] This thesis will seek, by means of a historical investigation of the classic texts "Hagakure" and "Bushidō" on the conduct and ethics of the bushidō, to carry out a conceptual analysis of the morality of the bushi and then to develop a study of the influence that this image popular has had on subsequent cultural productions after the Second World War up to the present in different media such as novels, movies, series, comics or video games. Various case studies will be made from different cultural media to locate these influences in productions. Finally, the aim will be to find out if the contemporary image of the samurai corresponds to the true historical image and, if not, what its origins have been.
[ca] Aquest treball estudia la relació entre les tres corporacions audiovisuals públiques autonòmiques dels Països Catalans (À Punt, IB3 i TV3) en termes d'emissions i de produccions. Es pretén observar si hi ha reciprocitat en les emissions i quines motivacions polítiques hi ha al darrere. A més, s'analitza si es realitzen produccions conjuntes entre aquestes cadenes i l'emissió d'aquestes, així com l'intercanvi de continguts o plataformes digitals conjuntes.

[en] This work studies the relationship between the three autonomous public audiovisual corporations of the Catalan Countries (À Punt, IB3 and TV3). It is intended to observe if there is reciprocity in the emissions and what political motivations are behind it. In addition, it analyzes if joint productions are carried out between the various channels and the broadcast of these, as well as the exchange of content or joint digital platforms.
[ca] El present projecte s'ha dut a terme mitjançant la modalitat d'aprenentatge per servei (ApS), que pretén que els estudiants es formin ajudant a solucionar un problema real proposat per una empresa o entitat. En aquest cas, l'Associació 17 de maig ha sol·licitat la creació d'una pàgina web corporativa des de zero. Aquesta associació se centra a ajudar a resoldre diferents problemes de la comunitat LGTBI, així com a promocionar diferents activitats relacionades amb aquest col·lectiu per donar-li visibilitat i conscienciar la societat sobre la seva situació. Aquest projecte pretén realitzar un procés d'enginyeria del programari complet des de la captura de requisits, passant pel disseny, el testing i la posada en marxa d'aquesta web per així facilitar el treball de l'associació.

[en] The present project has been carried out through the Aprenentatge per Servei (ApS) modality, which aims for students to train by helping to solve a real problem proposed by a company or entity. In this case, the 17th of May association has requested the creation of a corporate website from scratch. This association focuses on helping to solve different problems within the LGBTQ+ community, as well as promoting different activities related to this group to give visibility and raise awareness in society about their situation. This project aims to carry out a complete software engineering process, starting from requirements gathering, going through design, testing and launching of the website, in order to facilitate the work of the association.
[ca] Aquest número especial pretén destacar la rellevància de les TIC a l'ensenyament de llengües. En aquest sentit, aquest volum monogràfic reuneix contribucions que aprofundeixen l'ús de la tecnologia a l'aula de llengua estrangera en el context de l'educació superior. Els articles inclosos, escrits per una autora convidada, dos nous investigadors postdoctorals i una estudiant de doctorat, poden aportar un poc de llum als acadèmics interessats en les tendències actuals que tenen lloc als entorns educatius. El monogràfic tanca amb una ressenya i una entrevista a la directora de l'Institut Interuniversitari de Llengües Modernes Aplicades (IULMA-UJI).

[en] This special issue intends to highlight the relevant role of ICTs in language education. In that regard, this monograph brings together contributions that take a closer look at the use of technology in the foreign language classroom in the higher education context. The articles included, written by an invited author and four fresh post-doctoral researchers, may bring some light to scholars interested in current trends taking place in educational settings. The monograph closes with one review and an interview with the Interuniversity Institute of Modern Applied Languages (IULMA-UJI) director.
[ca] L'accés als serveis d'educació infantil s'ha demostrat que és una eina eficient de lluita contra la desigualtat educativa. No obstant això, les famílies més avantatjades són més proclius a l'ús d'aquests serveis, mentre que els infants d'entorns més vulnerables se'n queden al marge. La recerca ha explicat aquest fenomen, conegut com l'efecte Mateu, i s'ha centrat principalment en l'estudi de les constriccions derivades de la disponibilitat de serveis, la capacitat econòmica de les famílies per fer-ne ús i les pautes culturals sobre la maternitat. Aquest article vol posar llum, des d'una perspectiva de política pública, a altres factors explicatius de l'efecte Mateu, més enllà de les barreres econòmiques que limiten l'accés a serveis formals d'atenció a la petita infància. A partir de les entrevistes a 34 mares d'infants menors de 3 anys, amb diferents formes de participació en el mercat laboral i diferents models de criança (escoles bressol municipals i escoles bressol privades), analitzem les característiques dels serveis regulats d'atenció a la petita infància i els factors objectius de les condicions familiars i laborals de les mares per entendre l'elecció d'un servei públic o privat de cura durant el període de 0-3 anys. Els resultats apunten que l'existència de la tarifació social ha permès a les mares amb menys recursos econòmics accedir a l'oferta de l'escola bressol pública, mentre que la qualitat dels serveis públics ha estat un factor d'atracció per a les classes mitjanes i altes. No obstant això, no hi ha hagut una adaptació dels serveis públics a les necessitats de les mares de classe treballadora que, tot i no trobar-se en una situació de vulnerabilitat, no poden optar per l'oferta de serveis privats d'atenció a la petita infància.

[en] Access to early childhood education services has proved to be an effective way of combating educational inequality. However, the most advantaged families are more likely to use these services, while children from more vulnerable backgrounds remain at the margins. Research has explained this effect, known as the Mathew Effect, mainly by studying the constraints arising from the availability of services, the economic capacity of families to use them and cultural patterns of motherhood. This article aims to identify, from a public policy perspective, other factors that explain the Mathew Effect, beyond the economic barriers that limit access to formal care services for young children. Based on interviews with 34 mothers of children under 3 years old, we analyse the characteristics of formal early childhood care services and the objective factors of those mothers' everyday lives to understand the decision-making processes involved in choosing childcare for the under-threes. The results indicate that sliding scale pricing has allowed mothers with low incomes to access state nursery schools, while the quality of the services offered has served to attract middle and upper classes. However, there has been no adaptation of early childhood care services to the needs of working-class mothers who, although not being in a situation of social vulnerability, cannot opt for a private nursery.
[ca] Els centres ocupacionals que atenen a les persones amb discapacitat intel·lectual s'estan transformant amb la intenció d'apropar-se a la comunitat, procurant la inclusió social del col·lectiu a través d'una planificació centrada en la persona. La Fundació Ampans segueix aquesta línia. És per això que aposta per un model d'atenció a la persona i d'inclusió comunitària i fa un canvi d'ubicació del centre ocupacional, de la perifèria a la comunitat. Es vol estudiar com el canvi d'ubicació i la praxi dels professionals, determinen el desenvolupament del nou model. Mitjançant quinze entrevistes a professionals de la fundació, s'obtenen els resultats. Aquests mostren que els professionals han virat d'un rol de cura i protecció cap a un de dinamitzador i facilitador, posant atenció als recursos que ofereix la comunitat. En conclusió, la planificació individualitzada i el component comunitari, facilitat pel canvi d'ubicació, milloren la qualitat de vida de les persones amb discapacitat intel·lectual. La formació i motivació dels professionals i la xarxa de suport comunitària, són alhora imprescindibles pel bon desenvolupament del model.

[en] The occupational centres that attend to people with intellectual disabilities are being transformed with the intention of approaching the community, seeking the social inclusion of the group through a planning focused on the individual. The Ampans Foundation follows this trend. That is why it is committed to a model of attention to the individual and community inclusion and changes the location of the occupational centre from the periphery to the community. The aim of this study is to analyse how the change of location and the praxis of the professionals determine the development of the new model. Results are obtained through fifteen interviews with professionals of the foundation. These results show that the professionals have turned from a role of cure and protection to a dynamism and facilitation one, paying attention to the resources that the community offers. In conclusion, the individualized planning and the community component, facilitated by the change of location, improve the quality of life of people with intellectual disabilities. The training and motivation of the professionals and the community support network are at the same time essential for the proper development of the model.
[ca] Les xarxes socials han evolucionat de tal manera que es deixa en segon pla la comunicació, i passa a ser un espai on compartir opinions i experiències. Les empreses s'aprofiten d'aquest canvi analitzant les valoracions per avaluar l'èxit d'un nou producte, identificar quines característiques agraden més i les necessitats del mercat, entre d'altres. Aquest procés s'anomena mineria de dades i té certes complicacions que cal tenir en compte per obtenir uns resultats acurats. Les dades obtingudes de les xarxes socials són heterogènies i contenen un alt percentatge d'ironia, acrònims i caràcters especials, específics de cada idioma i que s'han de valorar per categoritzar adequadament cada comentari. En aquest treball es fa una anàlisi automàtica de les opinions de clients extretes de la xarxa social Twitter. S'utilitza un conjunt de dades en brut que cal netejar i adaptar als algoritmes de detecció de sentiments. Un cop aplicats els algoritmes es pot veure quin d'ells aconsegueix un percentatge d'encert més elevat i se'n pot analitzar la causa.

[en] Social media has evolved in a way that leaves the communication on a secondary role, and has become a place where you can share opinions and experiences. Businesses take advantage of this change analyzing the reviews to evaluate the success of a new product, identifying which features are the most liked and the market needs, among others. All this process is called opinion mining. This process has some challenges that need to be taken into account to obtain accurate results. Social network data are heterogeneous and contains a high percentage of irony, acronyms and special characters specific to each language, this must be considered to categorize each review properly. In this paper, an automatic analysis of the opinions of clients extracted from the Twitter social network is made. A set of raw data is used, and must be cleaned and adapted to the sentiment analysis algorithms. Once the algorithms have been applied, one can see which of them achieves a better percentage of success and the cause can be analyzed.
[ca] Durant les tres primeres dècades del segle XVII, Jaume Damians és un mercader que construeix una important xarxa comercial a la Mediterrània. Entre 1626 i 1632 té un paper protagonista en les negociacions de les institucions catalanes amb la Monarquia i el 1640-1641 és cap de la Junta de Defensa de Barcelona. Així, a través de la seva figura, aquest article intenta aproximar-se a les relacions existents entre l'evolució de la realitat econòmica, el pensament econòmic i les actituds polítiques a la Catalunya anterior a la revolució de 1640.

[en] Jaume Damians was a merchant that built an important commercial net in the Mediterranean during the three first decades of the Seventeenth century. He was a protagonist in the negotiations between the Catalan institutions and the Spanish monarchy between 1626 and 1632 and he was a member of a military junta for the defence of Barcelona in 1640 and 1641. Through his figure, Oriol Junqueres describes the nexus between economical reality, economical thought and political attitudes in Catalonia before 1640.